**vlada republike srbije**

**Projekat „Znanjem do posla– Е2Е” Faza 2, za period 1. januara 2020. do 31. decembra 2021.**

**ZAHTEV ZA DOSTAVLJANJE PONUDE**

**za angažovanje individualnog konsultanta za pružanje usluga – Podrška Ministarstvu za rad, zapošljavanje, boračka i socijalna pitanja za redizajn i održavanje internet stranice Kodeks šifara za evidencije u oblasti rada**

Vlada Republike Srbije je dobila donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period od 1. januara 2020. do 31. decembra 2021, i ima nameru da deo sredstava usmeri na finansiranje ove aktivnosti.

Od angažovanog konsultanta/konsultankinje se očekuje da redizajnira i održava internet stranicu Kodeks šifara za evidencije u oblasti rada koja se nalazi na adresi: <http://kodekssifara.minrzs.gov.rs> (u daljem tekstu: Kodeks šifara) u skladu sa izmenjenom Odlukom o jedinstvenom kodeksu šifara[[1]](#footnote-1), metodologijom za razvoj standarda zanimanja i sa standardima zanimanja kada budu razvijeni, uključujući održavanje i servisiranje same stranice.

### Projektni zadatak i opis posla

* Redizajnirati internet stranicu Kodeks šifara prema izmenjenoj Odluci o kodeksu šifara, na osnovu zahteva koji dostavi Ministarstvo za rad, zapošljavanje, boračka i socijalna pitanja (MRZBSP), odnosno:
* umesto postojećih naziva šifarnika uneti nove nazive šifarnika (npr. u delu Šifarnici, Primena šifarnika, Pretraživanje šifarnika, i na drugim mestima na internet stranici);
* umesto postojećih šifarnika, postaviti nove šifarnike i omogućiti njihovo pretraživanje;
* sve šifarnike postaviti u ekselu, pdf-u i vordu, a za Šifarnik nivoa i vrsta kvalifikacija omogućiti unos podatka o nivou i vrsti i izvršiti izmenu postojećih opisa nivoa kvalifikacija u skladu sa Odlukom.
* Na internet stranici Kodeks šifara, pripremiti strukturu baze za unos elemenata standarda zanimanja, prema zahtevu koji dostavi MRZBSP, a koji će se zasnivati na utvrđenoj metodologiji za razvoj standarda zanimanja za koju se očekuje da bude gotova do kraja 2020. godine i koja će biti na raspolaganju angažovanom konsultantu/konsultantkinji.
* U okviru održavanja internet stranice Kodeks šifara, od konsultanta/konsultantkinje se očekuje:
* da zakupi prostor za veb-stranicu/hosting do kraja 2021. godine;
* da omogući funkcionalnost veb-stranice na računaru i mobilnom telefonu;
* da omogući pristup sa bilo kog veb-pretraživača;
* da se nakon usvajanja Šifarnika kvalifikacija, postojeći Šifarnik zanimanja i stručne spreme zameni Šifarnikom kvalifikacija i da se omogući pretraživanje po šifri i po nazivu kvalifikacije;
* da omogući da redizajnirana veb-stranica ima verziju na ćirilici i na latinici;
* da na veb stranicu postavlja nove propise i druga akta, kao i da ažurira sadržaje i informacije koje dostavi MRZBSP.
* Očekuje se da konsultant/konsultantkinja osigura sledeće tehničke zahteve u okviru zadatka:
* PHP optimized hosting;
* 100 GB HDD prostora;
* broj domena neograničen;
* napredni firewall;
* Redis;
* dnevni/nedeljni Backup;
* održavanje PHP portala.
* Održavanje i servisiranje podrazumeva:
* nadgledanje sistema;
* redovan sigurnosni update svih instanci sistema u okviru aktuelne verzije sistema;
* optimizacija sistema;
* blagovremeno obaveštavanje o potencijalnim potrebama za unapređenjem sistema;
* briga o sigurnosti i dostupnosti sistema, rešavanje eventualnih hakerskih upada;
* dnevni/nedeljni backup baze podataka.
* Ažuriranje sadržaja podrazumeva:
* unos sadržaja (izmene);
* dizajn, update i zamena banera na portalu;
* optimizacija sadržaja za pretraživače.

**Trajanje angažmana**

Angažman će se sprovoditi u okviru projekta „Znanjem do posla – Е2Е” Faza 2, koji se sprovodi za period od 01. januara 2020. do 31. decembra 2021. godine. Očekivani period angažovanja konsultanta/kinje koji ispuni kriterijume je od septembra 2020. do kraja decembra 2021. godine.

**Zainteresovani konsultant/konsultantkinja treba da ispunjava sledeće uslove:**

* ovlašćenje za pružanje usluga projektovanja i izrade mrežnih i softverskih rešenja, uključujući poslove oko interneta (ovo se dokazuje šifrom delatnosti koju ponuđač mora posedovati);
* da dostavi spisak naručilaca usluga za koje je radio na izradi/redizajnu sličnih sajtova za potrebe državnih organa u periodu prethodne dve godine – naziv naručioca, vrsta pružene usluge/naziv veb-stranice/sajta.

Naručilac zadržava pravo da izvrši proveru tačnosti podataka. Ponuđač se obavezuje da na poziv Naručioca, dostavi potvrde o pruženoj usluzi, potpisane i overene od referentnih naručilaca na način i u primerenom roku koji odredi Naručilac. Ukoliko ponuđač na poziv Naručioca ne dostavi tražene potvrde kao dokaz, Naručilac će njegovu potvrdu odbiti kao neispravnu.

Izbor će se vršiti primenom metode: **„Izbor konsultanata na osnovu kvaliteta i cene“** u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31.decembra 2021, koji možete pogledati na: [**http://socijalnoukljucivanje.gov.rs/wp-content/uploads/2020/04/Prilog-broj-4.doc**](http://socijalnoukljucivanje.gov.rs/wp-content/uploads/2020/04/Prilog-broj-4.doc)

Opis Projektnog zadatka, detaljno uputstvo i formulari za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnositi ponude u zatvorenim kovertama najkasnije do 14.08.2020. godine do 16:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na e-mail: biljana.bozovic@gov.rs

1. Odluka o izmenama i dopunama Odluke o jedinstvenom kodeksu šifara za unošenje i šifriranje podataka u evidencijama u oblasti rada (“Službeni glasnik RS”, broj 101/20) [↑](#footnote-ref-1)